Bunija

Bunija () – miestas Kongo Demokratinės Respublikos šiaurės rytuose, 570 km į rytus nuo Kisanganio, 30 km nuo Alberto ežero kranto; Iturio provincijos centras. Keliai į Kisanganį, Gomą, Arua. Yra oro uostas. Apylinkėse yra aukso telkinių.

Bunija – sparčiausiai augantis Afrikos miestas (2020–2025 m. augimo prognozė – 5,63 %).

Istorija 
Bunijos apylinkės buvo Antrojo Kongo karo židinys, dabar čia vyksta Iturio konfliktas. Bunijoje dislokuotos gausios JTO taikdarių pajėgos.

Šaltiniai 

Kongo Demokratinės Respublikos miestai